Diari Oficial de la Generalitat Valenciana


Sumari del DOGV 7834, del 22-07-2016 (2016/5852)

RESOLUCIÓ de 25 de juny de 2016, de la Direcció General de Justícia, per la qual es procedeix a l'ampliació de la duració del permís de paternitat pel naixement, guarda amb fins d'adopció o acolliment, o de la resolució judicial per la qual es constituïsca l'adopció.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7834

Data del DOGV
:   22-07-2016

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2016/5852


Data del document
:   25-06-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * empleat de serveis públics
    * personal de l'administració de justícia
    * funcionari
    * concurs administratiu

RESOLUCIÓ de 25 de juny de 2016, de la Direcció General de Justícia, per la qual es procedeix a l'ampliació de la duració del permís de paternitat pel naixement, guarda amb fins d'adopció o acolliment, o de la resolució judicial per la qual es constituïsca l'adopció. [2016/5852]  
1. En l'article 49 del Reial Decret Legislatiu 5/2015, de 30 d'octubre, pel qual s'aprova el Text Refós de la Llei de l'Estatut Bàsic de l'Empleat Públic (BOE 261, 31.10.2015), es regulen les condicions mínimes dels permisos per motius de conciliació de la vida personal, familiar i laboral i per raó de violència de gènere, entre els quals es troba el permís de paternitat pel naixement, guarda amb fins d'adopció o acolliment, o de la resolució judicial per la qual es constituïsca l'adopció, amb una duració de quatre setmanes.  
2. Per mitjà de la Instrucció de 12 de maig de 2016, de la Direcció General de Justícia, per la qual s'estableix el règim de vacances, permisos i llicències per als cossos de gestió processal i administrativa, tramitació processal i administrativa, auxili judicial i metges forenses al servei de l'Administració de Justícia de la Comunitat Valenciana, es regula en l'apartat 4 de permisos, la duració del permís de paternitat en els termes següents: «Tindrà una duració de 4 setmanes (?) La duració de l'esmentat permís podrà experimentar variacions, pels acords que s'adopten en la Mesa General de la Funció Pública de la Generalitat, que siguen aplicables al personal al servei de l'Administració de Justícia de la Comunitat Valenciana»  
3. Mitjançant un Acord de 17 de juny de 2016, del Consell, de ratificació de l'Acord de Legislatura de la mesa general de negociació del personal funcionarial, estatutari i laboral de la Generalitat (MGN I) de 9 de juliol de 2016 (DOCV 7813, 24.06.2016) s'estableix l'ampliació a sis setmanes de la duració del permís de paternitat pel naixement, acollida o adopció d'un fill/a. Aquesta ampliació serà aplicable des de l'endemà de la publicació de l'acord esmentat en el Diari Oficial de la Comunitat Valenciana, és a dir, des del 25 de juny de 2016.  
  
Per això, i a fi de facilitar les mesures de conciliació de la vida personal, familiar i laboral i de conformitat amb les atribucions que em confereix l'article 9.2.a del Decret 154/2015, de 18 de setembre, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
  
Primer  
Establir la duració del permís de paternitat per naixement, guarda amb fins d'adopció o acolliment, o de la resolució judicial per la qual es constituïsca l'adopció, per als cossos de gestió processal i administrativa, tramitació processal i administrativa, auxili judicial i metges forenses al servei de l'Administració de Justícia de la Comunitat Valenciana, en sis setmanes.  
  
Segon  
Aquesta ampliació serà aplicable a partir de l'endemà de la publicació de l'Acord de 17 de juny de 2016, del Consell en el Diari Oficial de la Comunitat Valenciana, és a dir, des del 25 de juny de 2016.  
Contra la present resolució, que posa fi a la via administrativa, es podrà interposar un recurs contenciós administratiu davant dels jutjats contenciosos administratius de València, o de la ciutat de la circumscripció on el demandant tinga el seu domicili, en un termini de dos mesos comptats des de l'endemà de la notificació o publicació, conforme el que disposen els articles 8.2, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de la interposició del recurs potestatiu de reposició, en el termini d'un mes, comptat des de la notificació de la present resolució, davant d'aquesta Direcció General de Justícia, d'acord amb els articles 116 i 117 de la Llei 4/1999, de 13 de gener.  
  
València, 25 de juny de 2016.- La directora general de Justícia: Maria Àngels García Vidal.